Тәүлек эсендә 289 сирле һауыҡҡан. Республикала коронавирустан иммунизация дауам итә. Әле вакцинаны тулыһынса 1 100 372 кеше яһатҡан. Сентябрь башында киҙеүҙән прививка эшләү башланды. Күҙаллауҙар буйынса, вирустың ҡатмарлы штаммы көтөлә – А(H1N1) тибындағы вирус. Уның атипик пневмонияны һәм В тибындағы вирус штаммын ҡуҙғытыуы мөмкин. Киҙеүгә ҡаршы вакцина составындағы А тибындағы киҙеүҙең вирус штамдары яңыртылған, В тибындағы вирус штамдары үҙгәрешһеҙ ҡалдырылған. Вакцина - киҙеүҙе иҫкәртеүҙә иң тәьҫирле һәм ышаныслы сара. Йыл һайын штамдар үҙгәрә, ошо нигеҙҙә вакцина ла. Шуға күрә миҙгелгә ярашлы прививканы ҡаҙатырға кәрәк. Республикаға бөгөн өлкәндәр өсөн 1,2 миллион доза вакцина килтерелгән. Балаларҙы иммунизациялау өсөн прививка сентябрҙең икенсе яртыһында килтерелә. Киҙеү осоронда көслө иммунитетҡа эйә булыу өсөн әле иң ҡулайлы ваҡыт.